
JUDEŢUL TIMIŞ

MUNICIPIUL TIMIŞOARA

SERVICIUL ŞCOLI SPITALE

SC2018- 25134/26.10.2018
EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE- pentru aprobarea închirierii imobilului compus din  demisol+parter+etajul I şi teren aferent, situat în Timişoara, Bv. 16 Decembrie 1989  nr. 24  în care funcţionează  Clinica de Obstetrică şi Ginecologie  a Spitalului Clinic Municipal de Urgenţă Timişoara.
      Având în  vedere că, Clinica de Obstetrică şi Ginecologie  a Spitalului Clinic Municipal de Urgenţă Timişoara funcţionează în imobilul situat în Timişoara, Bv. 16 Decembrie 1989  nr. 24, aflat în proprietatea  Fundaţiei Caritatea ,
     Având în vedere că, contractul  de închiriere încheiat în baza HCLMT nr. 150/10.05.2016, între Spitalul Clinic Municipal şi proprietar, cu o chirie negociată de 5100 euro/lună a expirat  la data de 10.08.2018;

     Având în vedere adresele Spitalul Clinic Municipal cu numerele SC2018-6014/14.03.2018, SC2018-13749/12.06.2018, însoţite de adresele Fundaţiei Caritatea cu numerele F222/28.02.2018, F682/08.06.2018, cu privire la închirierea imobilului;  

     Având în vedere Procesul verbal nr.6/22.10.2018 al Comisiei de negociere cu terţii a  Consiliului Local;  

      Ţinând cont că la art. 190^6 din Legea nr. 95/2006 privind reforma în domeniul sănătăţii, actualizată, se prevede că bugetele locale participă la finanţarea unor cheltuieli de administrare şi funcţionare, respectiv bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale.   

    Având în vedere  că  în prezent  nu se dispune  de un alt imobil  care să  asigure  condiţii optime pentru desfăşurarea activităţi Clinici de Obstetrică şi Ginecologie din cadrul Spitalului Clinic Municipal de Urgenţă Timişoara;
    -   Considerăm necesară şi oportună iniţierea unui proiect de hotărâre privind aprobarea închirierii imobilului compus din demisol+parter+etajul I şi teren aferent, situat în Timişoara Bv.16 Decembrie 1989 nr. 24 în care funcţionează Clinica de Obstetrică şi Ginecologie  a Spitalului Clinic Municipal de Urgenţă Timişoara.

